Ačiū už pokalbį. Suprantu, kad tema nelengva ir kelianti daug jausmų. Nuo pat pokalbio pradžios stengeisi suprasti situaciją, aiškinaisi savižalos aspektus - kaip žalojasi, kada tai daro ir pan. Taip pat stiprinai mergaitę, skatinai ieškoti pagalbos. Stipru, kad išgirdusi keistus garsus iš karto reagavai ir aiškinaisi, kas vyksta su mergaite, skatinai apsirišti žaizdą, tareisi, kad pokalbio metu nesižalotų. Taip pat stipru, kad klausei apie mintis apie savižudybę. Šiame pokalbyje tarp eilučių nuskambėjo šališkumo - lyg būtum vaiko mamos pusėje, tai to mes maksimaliai vengiame. Stengiamės būti kiek įmanoma neutralūs. Dar savižalos pokalbiuose svarbu, kad pokalbio metu vaikas patrauktų arba paslėptų priemones, kuriomis žalojasi. Tai padėtų užsitikrinti vaiko saugumą pokalbio metu. Taip pat visuose pokalbiuose labai padėtų jautrumas balse, jautrūs apibendrinimai ir normalizavimai prieš klausimus, atjautos ir supratimo parodymas. Ačiū už pokalbį, sėkmės ir toliau!