Patiko ramus balso tonas, nepasimetei vaikui provokuojant ir prašant papasakoti apie save, tinkamai reagavai - "O kuo tau svarbu tai sužinoti? Kiekviena situacija gali būti individuali, todėl galime pakalbėti apie tai, kaip tau būtų geriau susirasti vaikiną". Gilinaisi į situaciją: "Papasakok plačiau". Pokalbiui tęsiantis toliau, galima paklausti: Kokius būdus mergina žino, kaip galėtų susirasti vaikiną, kaip susiranda vaikinus jos aplinkoje esančios draugės? Ar yra kažkas, ką mergina jau išbandė, kas suveikė/nesuveikė? Kas nutiktų geriausio jei pasielgtų vienaip ar kitaip ir kas galėtų nutikti blogiausio? Kaip ji jaustųsi abiem atvejais? Vaikas nebūtinai iš karto gali priimti sprendimą. Galima apibendrinti, kokius būdus aptarėte pokalbyje, o vaikas pagalvojęs priims jam labiausiai tinkantį kai bus pasiruošęs.