Pokalbio metu parodydavai, kad klausai vaiko (mhm). Labai gerai, kad formuoji atvirus klausimus. Tavo pokalbio metu jautėsi noras padėti ir išspręsti vaiko situaciją. Tačiau savižalos, kaip ir savižudybės situacijoje, reikėtų įsitikinti ar vaikas saugus ir ar pokalbio metu jis gali užtikrinti savo saugumą. Išgirdus, kad vaikas žalojasi, tikslinga būtų klausti ką šiuo metu vaikas daro pokalbio metu, kur jis yra, ar jis nesižaloja – svarbiausia pasirūpinti vaiko saugumu šiuo metu. Jeigu vaikas yra saugus kalbėti, tęsiame pokalbį toliau. Gerai atspindėjai vaiko situaciją ir jausmus: „Girdžiu, kad jautiesi nesuprasta savo artimųjų tarpe.“, „Aš girdžiu, kad esi prislėgta...“, „Girdžiu iš tavo atodūsių...“ ir labai gerai, kad domėjaisi vaiko jausmais: „O kaip jausdavaisi po pasivaikščiojimo?“, „Kaip tu jautiesi?“. Nepabijok patyrinėti vaiko mėgstamos veiklos, nes jos dėka vaikas galėtų nukreipti mintis apie savižalą. Sėkmės sekančiose supervizijose!