Buvo gera išgirsti tavo pokalbį, pripildytą empatijos, rūpesčio, ramaus buvimo, jausmų ir noro apsaugoti. Tyrinėjant jausmus, nepamiršai natūralizuoti, naudojai nemažai atspindėjimų, kas rodo tavo dėmesingumą. Gražiai tyrinėjai situaciją, padrąsinai vaiką, aiškinaisi detales, uždavei gražius, atvirus klausimus. Nepamiršk, kad net ir skaudžiose netekties temose mes jautriai, su palaikymu bandome tyrinėti vaiko sunkumus, todėl stenkis pagauti kiekvieną išgirstą detalę – kalbėjo apie tėtį, klausk kiek įmanoma daugiau apie vaiko santykį su juo, apie jo jausmus ir pan. Apskritai, netekties tema, tai tema apie įvairiausius jausmus, todėl ir bandyk kiek įmanoma daugiau leisti vaikui apie juos kalbėti, suteik progą išsisakyti, jei reikia, net išsiverkti, kad vaikas išgyventų nors trumpalaikį palengvėjimą. Ir žinoma, neskubėk prie sprendimų, būk su vaiku jo baimėje, liūdesyje ir netekties skausme. Kai surasi būdą tai pasiekti, būsi puiki konsultantė.