Pokalbyje neskubėjai, jautėsi tavo empatija, vaiko palaikymas. Išgirdai ir sureagavai į garsus kuriuos skleidė vaikas, susitarei, jog nesižalos pokalbio metu, tačiau čia taip pat labai svarbu užsitikrinti vaiko saugumą klausiant kaip stipriai susižalovo, bėga kraujas? kaip labai? ar turi aplink kas galėtų padėti sutvarkyti žaizdą? o gal pats gali tai padaryti? kaip jaučiasi? nesvaigsta galva? ir pan.  Tik užsitikrinę, kad vaikas saugus galime tęsti toliau pokalbį. Atviri klausimai, atspindėjimai ir palaikymas padėjo tau sukurti ryšį su vaiku ir apžvelgti situaciją, sužinoti ką vaikas mėgsta, kaip kitaip išlieja susikaupusį pyktį be savižalos, bet verta į situaciją pasigilinti labiau. Koks santykis dabar su mama? jos drauge? koks buvo anksčiau? koks norėtų kad būtų? ar yra bandžiusi kalbėtis apie savo sunkumus su jom? galvojo kada apie tai? Tai padėtų tau pačiai geriau suprasti situaciją ir tuo pat vaikui pažvelgti į ją kiek iš šalies.