Visame pokalbyje jautėsi noras suprasti vaiką, padrąsinti. Uždavinėjai  atvirus  klausimus , gilinaisi į situaciją  Siūlyčiau  daugiau tyrinėti jausmus : kaip jaučiasi prieš rūkant, rūkydamas, po rūkymo, su draugais, su mergina? Pokalbyje  naudojantis   atspindėjimais galima kviesti vaiką daugiau išryškinti  apie tai, kas dar svarbu jo gyvenime ir taip  stiprinti vaiko vidinę motyvaciją , įgalinant jį rasti būdus pačiam kaip mesti rūkyti. Labai gražiai padrąsinai sakydamas, kad natūralu jog nėra lengva iš pirmo karto mesti. Ir šioje vietoje reikėtų daugiau patyrinėti situaciją, ką darei, kas padėjo, kaip jauteisi nerūkydamas, kaip jauteisi, kai vėl pradėjai? Dar naudinga padėti vaikui suprasti kokiomis aplinkybėmis jis dažniausiai rūko, ką dar mėgsta veikti. Nors pats sau buvai kritiškas, tačiau pokalbis išties buvo vertingas, empatiškas ir drąsino vaiką. Linkiu daugiau pasitikėjimo savimi  ir  tvirtumo.