Pokalbiuose apie seksualinio identiteto paieškas ypatingai svarbu palaikyti, išklausyti vaiką, neskubinti pokalbio tempo, normalizuoti vaiko jausmus, nes gali būti, kad šia tema jis pirmą kartą ryžosi kalbėti ir šiam atsivėrimui pasirinko VL konsultanto ausį. Šiame pokalbyje tu stengeisi palaikyti vaiką, drąsiai kalbėjai apie žmonių lytiškumą, paaiškinai vaikui, koks gali būti seksualinis identitetas, normalizavai skambinusiojo jausmus. Aktyviai dalyvavai pokalbyje su vaiku, klausinėjai, aiškinaisi situaciją. Akivaizdu, kad kalbėdamasi seksualumo temomis jautiesi komfortiškai, gebi paaiškinti sąvokas, nebijai užduoti intymių klausimų. Kaip galėtum tobulinti šį pokalbį? Šį kartą pritrūko nuoseklaus situacijos nagrinėjimo. Išgirdusi, kad vaikui iškilo klausimas dėl lytinės orientacijos, į tai ir nukreipei pokalbį. Vis dėlto tai tik viena pokalbio gija. Kitą kartą vertėtų išsiaiškinti, kaip ir kokioje situacijoje vaikas susimąstė apie lytinę orientaciją, kokie jo santykiai su pokalbyje mi