Šaunuolis, kad įsiklausei į išsakytus pastebėjimus ir atsižvelgei į juos antro pokalbio metu. Teiravaisi apie vaiko sveikatą, kai sužinojai, kad tėtis mušą vaiką. Informavai, kad niekas neturi teisės su juo taip elgtis, tik sakinį "niekas neturi teisės tavęs fiziškai prievartauti" galima būtų pakeisti į "niekas neturi teisės tavęs fiziškai bausti (mušti)". Bandei klausti apie vaiko jausmus ir juos natūralizuoti. Vis dėlto šįkart labai greitai nuskubėjai prie galimų sprendimo būdų. Taip pat antroje pokalbio pusėje buvo labai daug uždarų klausimų, kurie prasideda "ar". Ateityje stenkis tokius klausimus keisti į atvirus (pvz.:"ar yra koks nors būdas" pakeisti į "kas galėtų padėti išvengti") tai tuo pačiu padės tau dar labiau tyrinėti ir pačią situaciją. Tikiu, kad ateityje pokalbiuose jausiesi vis geriau ir daugiau tyrinėsi jausmus bei situaciją, o neskubėsi prie sprendimų. Sėkmės!