Pokalbyje tau pavyko išgirsti užuominas apie savižudybę bei paklausti, ar mergina galvoja nusižudyti. Išgirdus teigiamą atsakymą, reikėjo įvertinti savižudybės rizikos lygį bei užsitikrinti, kad pokalbio metu mergina nieko sau nepasidarys ir liks saugi (paklausti, kokius vaistus žada gerti; ar turi planą, kada tai žada padaryti; kur tie vaistai yra dabar; paprašyti, kad juos pasidėtų kitame kambaryje kol kalbės ir pan.). Pokalbio metu atvirais klausimais tyrinėjai situaciją, domėjaisi merginos santykiais su mama, merginos jausmais ir pavyko rasti vaikui priimtinus sprendimus, kaip galėtų pagerinti santykius su mama. Siūlyčiau tik vengti tokių klausimų, kuriais netiesiogiai lyg kaltiname vaiką dėl prastų santykių su mama: „Ką galėtum padaryti, kad mama rečiau baustų?“, „Ką galėtum padaryti, kad mama nepyktų?“. 