Tikrai empatiškai ir šiltai vedei pokalbį, naudoji atvirus klausimus, tačiau nepabijok dar dažniau klausimus įvilkti į atspindėjimus. Tai pokalbiui suteikia dar daugiau natūralumo, leis vaikui geriau suvokti savo paties išsakytas mintis. Pokalbyje mergina išsakė, kad jaučia labai daug baimės ir nerimo. Norėjosi kad pokalbyje būtum šiek tiek gyliau pakapsčiusi, kas slepiasi po ta baime, leidusi iškalbėti viduje esantį nerimą. Buvo galima pasiaiškinti, kokia jos liga, kokie sveikatos pokyčiai vyksta jos organizme, galbūt dėl ligos kažko negali veikti, užsiimti mėgstama veikla susitikti su draugais, kada operacija, ką ji pati žino, kas jai bus daroma, kaip ji jausis po operacijos, kaip gali pasiruošti buvimui ligoninėje ir pan. 