Pokalbis tikrai buvo nelengvas, bet nepasimetei ir pavyko prakalbinti merginą. Sužinojus apie prievartą buvo galima pasiteirauti, kada tai nutiko, kad būtų užtikrintas merginos saugumas (jei pvz prievarta įvyko ką tik, svarbi sveikata, ar saugi aplinka kalbėti ir pan.). Per vėlai sureagavai į mintis apie savižudybę, taip pat stengiamės klausti tiesiai "ar galvoji apie savižudybę". Puiku, kad nuėmei kaltę nuo merginos, tačiau norėjosi, kad aiškiau pasakytum, jog tai yra nusikaltimas ir už jį yra baudžiama. Stenkis naudoti atvirus klausimas, taip leisi vaikui daugiau atsiskleisti  ir pasidalinti savo jausmais. Tokiuose pokalbiuose gali padėti frazės “suprantu, kad po tokio įvykio nelengva kalbėti, bet gal gali papasakoti kaip tau sekėsi išbūti tuos 4 mėn?/kaip tavo fizinė sveikata?”. Pokalbiai apie prievartą tikrai nelengvi, bet svarbiausia rodyti daug supratimo ir palaikymo. Sėkmės!