Pavyko užmegzti ryšį su vaiku, davei jam erdvės. Pokalbyje jautėsi tavo empatija, vaiko palaikymas. Gilinaisi į situaciją, jausmus, tačiau, kai kelis kart į tavo klausimą apie jausmus atsakymas būna "blogai", verta pasigilinti, kas yra tas blogai. Kaip tai atrodo, ko vaikas norėtų, kad pasikeistų aplinkoje, savijautoje, susidariusioje situacijoje. Tai padėtų geriau tau pačiam suprasti ir vaiką ir situaciją. Puiku, kad itin greit sureagavai į užuominas apie savižudybę, susitarei, kad nesižudys, bet čia norėjosi, kad kiek daugiau skirtum tam laiko, gilinantis į kylančias mintis, kada jos kyla, kiek laiko ir kaip dažnai, verta pastebėti ir ambivalenciją tokio pokalbio metu, tai paprastai padeda ir pačiam vaikui geriau suprasti, jog jis nori ne pačios mirties, o nebejausti susikaupusių sunkių jausmų. Greit sureagavai į savižalą pokalbio metu, tyrinėjai vaiko saugumą ir operatyviai sujungei su 112. Nepamiršk paskatinti patį vaiką skambinti 112 arba surinkti duomenis apie jo buvimo vietą.