Labai natūraliai vedei pokalbį, buvo gera klausyti. Ramiai klausinėdamas tyrinėjai situaciją, leidai vaikui išsikalbėti, neskubėjai, stengeisi išsiaiškinti. Pokalbis buvo labai empatiškas, šaunu, kad  naudojai atspindėjimus "iš tikrųjų gali jausti gėdą, matant kaip mylisi tėvai", "natūralu, kad tau gali būti nesmagu" ir pan. Vienoje vietoj jautėsi, kad truputį sutrikai, nes nesupratai, kas vaikui svarbiau, ar tai, kad matė besimylinčius tėvus, ar tai, kad neturi vaikino, nes draugės turi. Labai svarbu pokalbiuose išsiaiškinti, kas vaiką labiausiai neramina ir kokia tema jis norėtų tęsti pokalbį. Formuojasi labai geri klausimų formulavimo įgūdžiai, didžioji dalis tavo užduotų klausimų buvo tyrinėjantys ar pasitikslinantys.  Pokalbyje svarbu neskubėti nubėgti prie sprendimų ir tik su vaiku  išsikalbėjus, kad jam svarbu ką nors nuspręsti, pradėti nagrinėti alternatyvas. Labai smagu, kad tobulėji, taip ir toliau. 