Su vaiku bendrauji šiltai ir jautriai. Jaučiasi didelis susidomėjimas vaiko situacija ir noras jam padėti. Giliniesi į vaiko situaciją ir jausmus. Kelis kartus atspindėjai situaciją. Tiksliai išsiaiškinai vaikino susirūpinimą ir nerimą, „kas bus jei jis patiks merginai“. Užduodi atvirus klausimus, vis tik pasitaikė nemažai ir uždarų klausimų, kurie orientuoti į norą kažkaip nukreipti vaiką. Jaučiasi, kad pati stengiesi ieškoti sprendimų ir po to juos kažkaip įsiūlyti vaikui. Tyrinėjant alternatyvas rekomenduoju leisti vaikui pačiam jas įvardinti užduodant atvirus klausimu: Ką pats galvoji? Kaip įsivaizduoji? Neskubėti prisiimti atsakomybę už sprendimo radimą, leisti sau pabūti su vaiko nežinojimu ir pasimetimu. 