Gražiai atsiliepei ir pradėjai pokalbį, tačiau vėliau balsas tapo formalesnis, manau, kad pokalbis būtų buvęs šiltesnis, jei būtum išlaikiusi pradinę intonaciją. Daugumą klausimų formuluoji kaip atvirus, tačiau venk naudoti dvigubus klausimus (sakai "papasakok, ką tu jam jauti ar jūs rimtai draugaujate?"). Tokiu atveju pilnai užtenka pirmo klausimo, nes uždavus dvigubą vaikas retai atsakys į abi klausimo dalis, greičiausiai pasirinks tik vieną. Stenkis išgirsti, kas svarbu šiuo metu skambinančiam vaikui, koks jo / jos tikslas, bei kokie jausmai kyla situacijoje, nenuskubėk prie sprendimo. 