Užmezgei šiltą kontaktą, vaikas nemažai pasipasakojo. Stengeisi tyrinėti situaciją, jausmus, kelis kartus nuėmei kaltę, patikinai, kad taip neturi niekas elgtis. Liko neaišku koks vaiko santykis su mama (žino, kad muša, bet nesikiša). Kas nutiko, kad pažymiai suprastėjo. Taip pat labai svarbu užduoti tik po vieną klausimą, kuo lėčiau kalbėti ir išklausyti vaiką. Verta nepamiršti klausti apie jausmus, o vaikui atsakius, natūralizuoti, suprasti, atspindėti. Fizinės prievartos situacijose reikia užsitikrinti saugumą pokalbio pradžioje: "kur esi", "kas yra šalia", "kada paskutinį kartą mušė/ ką skauda/ ar yra kraujo/ kaip smarkiai kraujuoja" ir pan. Sutvarkius klausimų uždavimą ir tempą, viskas bus gerokai sklandžiau.