Labai jautriai kalbi su vaiku. Jaučiasi empatija, palaikymas ir supratimas. Labai atsargiai ir jautriai tyrinėji jausmus ir situaciją. Daug jausmų atspindėjimų ir natūralizavimo. Neskubi, leidi pačiam vaikui susivokti situacijoje, giliniesi į situaciją ir jausmus. Įvardinai, kad mergina nėra kalta, kad vaikinas taip elgtis negali, nors ji ir buvo išgėrusi, kad jo elgesys yra nusikaltimas. Mergina labai norėjo sprendimų, klausė ką man daryti. Gerai, kad neskubėjai eiti prie sprendimų, bet po to vaikas pradėjo spausti, lyg ir reikalauti, kažkokių sprendimų. Tokioje situacijoje, svarbu reaguoti. Šioje situacijoje išsiaiškinai, kad išprievartavimas įvyko prieš dvi dienas. Svarbu motyvuoti kreiptis į daktarą, informuoti, kad iki tam tikro termino yra galimybė apsisaugoti nuo pastojimo. Šiaip pokalbis labai jautrus ir palaikantis, buvo gera klausytis. 