Nuoširdus padrąsinimas kalbėti, tvirtas patikinimas, kad niekas negali mergaitės liesti, aiškus įvardinimas, kad toks elgesys - prievarta, bandymas suprasti, ar mergaitė nesužeista, subtilus santykių su mama nagrinėjimas - visa tai rodo, kad puikiai išmanai temą, gebi būti su vaiku, jį palaikyti ir atjausti. Toliau kviečiu pabandyti kuo detaliau nagrinėti situaciją (kas būna po to, kaip tu užmiegi, kaip tėtis elgiasi, kai mama būna namie, ką jam sakai, kokie jūsų santykiai buvo anksčiau, t.t.) ir sustoti prie vaiko išreiškiamo jausmo (girdžiu, kad bijai. Kas sukelia baimę? Kas labiausiai tave gąsdina? Kaip susidoroji su ja? ir pan.) Tau puikiai sekasi! Sėkmės!