Pokalbyje labai jautėsi tavo rūpestis mergina, noras jai padėti ir ją nuraminti. Tikriausiai dėl šios priežasties kiek paskubėjai ieškoti praktinio sprendimo. Džiugu, kad ir pati supranti, jog gilesnis situacijos ir jausmų tyrinėjimas būtų padėjęs merginai išbūti su savo baime ir kitais jausmais bei priimti siūlomą sprendimą ar rasti savus atsakymus. Galbūt pokalbyje galėtų pagelbėti situacijos pamodeliavimas, pvz., „kaip galėtų reaguoti į tavo žinią/įtarimą draugas/tėvai?“, arba jausmų palyginimas skirtingose situacijose, pvz., „kaip manai, kaip jaustumeisi, jei nėštumas pasitvirtintų/nepasitvirtintų?“, „kaip jausiesi visą tą laiką, kol išliks tas neaiškumas?“ ir pan. Linkiu sėkmingai išsiugdyti šiuos įgūdžius, nes gerą pagrindą tikrai turi!