Mokymų vadovas prašo mokymų dalyvių patogiai įsitaisyti ir įsivaizduoti: „Įsivaizduokite, kad vienos mokyklos (galima įvardinti konkretų mokyklos pavadinimą) mokiniai vieną dieną, grįždami įprastiniu keliu namo iš mokyklos, pamato labai neįprastą dalyką. Sienoje, kuri iki šiol buvo tuščia, atsirado labai įdomios ir nematytos durys (ant lapo pradedamos piešti durys ir piešiamos visos minimos detalės): tokios senovinės; iš senų senų lentų sukaltos; su senoviniais metaliniais vyriais ir dideliais varžtais; graži rankena tose duryse; ir rakto skylutė – tokia didelė, senoviniam raktui pritaikyta; yra belstukas, kad galima būtų į duris pabelsti; taip pat skylutė laiškams ir laikraščiams įmesti; ir dar landa šuniui yra. O pačiame durų viršuje kabo užrašas „Labai įdomu“. Kaip manot, kaip vaikai elgsis, pamatę tokias duris? 