Pokalbis buvo sklandus, jaukus. Atspindėjimai, apibendrinimai labai padėjo suprasti situaciją, bei merginos norus. Džiugu, kad tikslinaisi, kiek jai metų, atsargiai ir be pamokymų įvardinai, kad gali būti įvairių grėsmių, kvietei kartu svarstyti galimybes. Dar labai svarbu, bet tokiose situacijose klausti ir kalbėtis apie jausmus, kad būtų aiškiau, kuo svarbu ši pažintis, ir kaip  patyriamos emocijos veikia vaiko sprendimus. Užčiuopus abejones jas vertinga  įvardinti: „Kaip suprantu jauti abejones ir norisi, ir baiminiesi“ ir tada paanalizuoti abu variantus. Taip pat vertinga kuo smulkiau aptarti kokių saugumo priemonių galima imtis atvykus į pasimatymą, kur susitikti, kas bus netoliese. O kas jei nepatiks, ką tada darys ir t.t. Galima ir atvirai įvardinti grėsmes, sakant, kad būna, jog žmogus internete apsimeta ne savimi. Labai jautėsi, kad stengiesi, kad vaikas pats viską apgalvotų ir priimtų sprendimą. Kantriai vis kalbinai ir tikslinaisi. Puiku. Ačiū.