Pokalbyje užtikrinai kontaktą su vaiku, atidžiai nagrinėjai situaciją ir jos detales, aiškiai įvertinai savižudybės riziką ir svarbiausia - pabrėžei vaikinui, jog seksualinė prievarta yra nusikaltimas. Prievartos metu vaikams gali kilti labai didelis gėdos ir kaltės jausmas, todėl ateityje svarbu pažymėti vaikui, kad "nesi kaltas dėl to, kas įvyko". Taip pat, nors ir puikiai nagrinėjai situaciją, pokalbyje norėjosi daugiau išbūvimo, atidumo jausmams, kuriuos išgyvena vaikas. Tam padeda atspindėjimai - "jaučiu, kaip tau nelengva apie tai kalbėti". Jei pokalbis būtų vystęsis toliau, siūlyčiau atspindėti vaikui, jog savižudybę jis mato kaip išeitį iš savo jausmų - "girdžiu, jog patiri tokius sunkius jausmus, jog matai savižudybę kaip išeitį". Tuomet galima ir atspindėti ambivalenciją - "bet girdžiu, jog nori būti išgirstas, nori, kad jausmai praeitų". Apibendrinus, pokalbis tau tikrai pavyko, tik ateityje verta neskubėti, eiti vaiko ritmu, išbūti - kartais tai labiausiai ir padeda 