Auguste, puiki pradžia! Buvo labai malonus ir šiltas pokalbis. Padarei daug tokiame pokalbyje svarbių dalykų - tyrinėjai situaciją, neleidai vaikui kalbėti abstrakčiai, vis tikslinaisi, ką vaikas turi omeny, akcentavai, kad paauglystėje gali būti visaip ir orientacija gali pasikeisti, klausei paties vaiko, kaip jam viskas atrodo dėl ateities, kas jam yra normalu ir nenormalu, akcentavai, kad visuomenėje yra daug nepalankaus požiūrio į homoseksualios orientacijos žmones. Ateityje rekomenduotina daugiau dėmesio skirti jausmams. Šiame pokalbyje vaikas išreiškė ypatingai daug nerimo, ar dabar visad TAIP bus. Pokalbiui būtų padėję suprasti, kas yra tas TAIP. Taip pat įvardinti nerimą ir patyrinėti jo priežastis - iš kur nerimas kyla, kas labiausiai vaiką neramina, jei taip nutiktų, kad vaikas ir toliau būtų homoseksualios orientacijos, kas tada būtų, kaip jis jaustųsi. Šiaip tikrai šaunus pirmas kartas, sėkmės toliau!