Pokalbio pradžia buvo išties puiki – labai gražiai skatinai vaiką pasipasakoti (“sakai, kad jautiesi pavargusi. O kokios mintys sukasi tavo galvoje?”), naudojai atspindėjimus, tikslinaisi neaiškias detales. Šaunu, kad iš karto tinkamai sureagavai į vaiko pasakojimą apie patiriamą fizinį smurtą, pasakydama, kad niekas neturi teisės taip elgtis. Gražiai pradėjai tyrinėti situaciją, nepamiršai jausmų, itin empatiškai reagavai į vaiko patiriamus sunkumus. Tačiau tuomet, kaip jau ir aptarėme, šiek tiek nuskubėjai pasiūlyti PVL, dėl ko pokalbis pakrypo labiau apie šią organizaciją, nei apie vaiko išgyvenamus sunkumus. Visgi džiaugiuosi, kad pati į tai sureagavai, ir netgi po kurio laiko bandei pokalbį “sugrąžinti” į situacijos bei jausmų tyrinėjimą. Bendrai vertinant, pokalbis buvo stiprus, empatiškas – jau turi puikius pagrindus, tad sveikinu ir linkiu sėkmės ateityje! 