Labai gražiai pradėjai pokalbį iš pat pradžių leisdama vaikui suprasti, kad jis tau rūpi, yra svarbus, kad čia esi dėl jo ir jam. Siekiant padėti vaikui, pirmiausia reikia suprasti su kokiu sunkumu vaikas susidūrė, kuo tas sunkumas jam yra aktualus, kokios išeities jis tikisi. Todėl situacijos tyrinėjimas yra esminė ir turėtų būti didžiausia pokalbio dalis. Džiaugiuosi, kad pas tave to tikrai buvo daug – aktyviai klausinėjai apie mergaitę dominančius vlogus, aiškinaisi kas jai patinka, kaip ji ketina spręsti mamos nepritarimą ir pan. Ko labiausiai stigo šitame pokalbyje, tai jausmų tyrinėjimo. Be galo svarbu išbūti su vaiku ir sukurti jam erdvę ventiliuotis, išsikalbėti ir validizuoti jo jausmus, kad jie visi tinkami tokioje situacijoje, bet tuo pačiu, vėliau, kartu su vaiku pagalvoti apie galimą situacijos išsprendimą. Taigi daugiau jausmų, jausmų ir dar kartą jausmų tyrinėjimo! Sėkmės ir toliau!