Netikėta tema kiek suglumino tave pokalbio pradžioje, bet džiugu, kad pati išvedei save iš pasimetimo, paprašei vaiko patikslinti skambučio priežastį, atsipalaidavai ir jau toliau bendravai labai šiltai ir nebestrigdama. Gali drąsiai naudoti dar daugiau atspindėjimų, tau gerai pavyksta juos formuluoti, tik antroje pokalbio pusėje nustojai atspindėjimus naudoti. Formuluojio gražius, atvirus klausimus, tik atkreipk dėmesį, kad nesuplaktum jų po keletą į vieną sakinį. Nors pokalbis ir baigėsi merginos sprendimu darytis tik laikiną tatuiruotę (o tai tarsi atrodo kaip tinkamiausias dalykas), vis tik labai jautėsi kai kurios tavo pačios nuostatos tatuiruočių klausimu bei santykio tiek su mama, tiek su vaikinais klausimu. Empatiškumu bei emocine parama labiausiai stengiamės palengvinti vaiko vidinę savijautą, bet vengiame elgtis auklėjamuoju būdu. Tave šiuo atveju gelbėja labai šiltas balsas ir jo tonas, jis "mamiškai" rūpestingas. Taip pat galėjai dar giliau patyrinėti merginos jausmus.