Šiuose nekonsultaciniuose pokalbiuose su vaikais išlikai empatiška, maloniai bendraujanti, siekianti užmegzti kontaktą su vaiku, tai ypač svarbu ir reikalinga kiekvieno pokalbio atveju. Agresyvaus pokalbio atveju labai tinkamu laiku neleidai vaikui įsibėgėti su užgauliojimais ir pokalbį mandagiai nutraukei. Ateityje gali pabandyti dar tvirčiau atsakyti vaikui ir stabdyti jo nenutrūkstamus nemalonius žodžius ar pasišaipymus, nebijodama vaiko pertraukti. Gražiai atspindi tai, kokį vaiką girdi - kad jis kalbėdamas juokiasi, kad jo tonas skamba nerimtai, tolimesniais klausimais bandai pakviesti vaiką papsakoti daugiau apie tai, ką jis bando pasakyti. Ryšio užmezgimui, kai jaučiame, kad vaikas išdykauja, kartais padeda ir pasiteiravimas, o kaip vaikas jaučiasi taip kalbėdamas su konsultantu, kokias emocijas vaikui sukelia konsultanto reakcijos.