Gražiai ir šiltai pradėjai pokalbį su vaiku, iš karto užmezgei ryšį su juo, eigoje nepamiršai atspindėti to, ką sako vaikas. Gražiai formuluoji klausimus, džiugu, kad nepamiršti patyrinėti jausmų, nors tą daryti būtų galima dar plačiau ir giliau. Pokalbyje jautėsi, kad nuo pačios patyčių temos bėgi, vaiką nukreipei kalbėtis apie tai, kas vyksta už mokyklos ribų, iki galo neištyrinėjusi patiriamos skriaudos pačioje mokykloje. Kai vaikas kalba apie patyčias, svarbu užtvirtinti, kad vaikas nėra dėl to atsakingas, kad tie, kurie tyčiojasi, elgiasi netinkamai. Patyčių situaciją nagrinėti labai padeda prašymas plačiau nupasakoti paskutinįjį patyčių atvejį ir jį paanalizuoti. Taip pat verta aptarti, kaip vaikas paprastai reaguoja į patyčias ir kokie būtų galimi kiti reagavimo būdai.