Šiltas, organiškas pokalbis merginai jautria tema. Džiugu, kad sukuri jaukią ir saugią atmosferą, tavo balsas ir kalbėjimo būdas kviečia vaiką pasitikėti tavimi. Labai gražiai ir natūraliai atspindi, net atrodo, kad tai nereikalauja jokių pastangų ir vyksta tiesiog iš tavęs paties. Klausimai atviri, vaiko klausaisi aktyviai, natūraliai priimi ir atsiprašai, jei ne taip vaiką supratai (pvz kai mergina kalbėjo apie šlykštumą ir šlykštumą priskyrei ne oraliniam seksui, o pačiam vaikino prašymui). Galėjai kiek daugiau patyrinėti merginos jausmus (ką jaučia vaikinui, kaip jautėsi, kai lietė vienas kito lytinius organus, kaip jautėsi, išgirdusi vaikino prašymą dėl oralinio sekso ir pan.). Pokalbio pabaigoje pats save gražiai sugrąžinai į labiau struktūruotą pasikalbėjimą ir pakvietei daugiau papsakoti apie jų kaip poros santykius. Tokiuose pokalbiuose verta klausti jaunuolio, o ko jis pats nori, kaip jis elgtųsi, jei tai būtų jo pasirinkimas ir nuo to nepriklausytų, kaip jaučiasi kitas, kaip