Pokalbio metu stenkis būti labiau empatiška, nenaudok savo subjektyvios nuomonės („nėra nieko neįmanomo“). Stenkis nenaudoti uždarų klausimų („Ar tu siuntei jam kokias nuotraukas?“) ar kelis klausimus vienu metu („Tu jau su juo nutraukei santykius? Pasakei, kad nebebendrausi? Ar tebebendraujate?“). Nesistenk kuo greičiau už vaiką išspręsti jo sunkumą, o labiau tyrinėk vaiko jausmus. Pokalbis bus konstruktyvesnis jei atspindėsi ir tikslinsiesi tai ką išgirdai iš vaiko pasakojimo. 