Gražus, šiltas pokalbis, geri klausimai. Labai gerai, kad įspėjai, jog žudymas yra nusikaltimas. Pritrūko pačios situacijos, jausmų analizės: kas yra, kad nori pakenkti mamai, kokie jų santykiai, kas vyksta ir t.t. Tikslo tikslinkis, kol aiškiai suprasi, ko tikisi vaikas. Jokiais būdais neprimesk "savo supratimo", nes jei nepataikysi, vaikas nebus aktyvus ieškant sprendimų. Pasistenk vengti tokios krypties, lyg vaikas turėtų nertis iš kailio, kad santykiai pagerėtų, kad mama būtų švelnesnė. Tai sukuria nepagrįstą kaltę.