Puikiai, Olga, sveikinu! Turi stiprius įgūdžius tyrinėti situaciją, jausmus, išbūti, empatiškai palaikai pokalbį. Nuėmei kaltę ir nuraminai dėl patekimo į kalėjimą. Tik svarbu tą kaltę nuimti kuo greičiau - kai tik vaikas užsimena apie baimę dėl tokios priežasties patekti į kalėjimą ar kitaip būti nubaustas. Tinkamai sureagavai į užuominas apie savižudybę, nustatei riziką, užtikrinai saugumą. Kiek pritrūko minčių apie savižudybę tyrinėjimo, ko vaikas iš jos tikisi („sakai, kad taip baisu, kad net nori nusižudyti. O jei viskas išsispręstų, ar vis tiek norėtum nusižudyti?“). Tai galėtų padėti ir ambivalencijos išryškinimui. Puikiai patarei mergaitei, kaip spręsti problemą, tačiau gal kiek per direktyviai, siūlyčiau daryti tai švelniau, tarsi „tariantis“ su vaiku („žinai, greičiausiai be suaugusiojo pagalbos kreiptis į policiją nepavyks, gal galime sugalvoti, kas tau galėtų padėti?“). Pokalbio pabaiga buvo kiek skubota, verta vaiko paklausti, ar norėtų dar apie kažką pasikalbėti. Sėkmės!