Panašu, kad jau baigi sau įtvirtinti užtikrinto, išbūnančio su vaiku, empatiško, struktūriško pokalbio įgūdžius, sveikinu! Išreiški itin daug šilumos, jausmų natūralizavimo, organiškai ir nedirbtinai naudoji atspindėjimus, net atrandi savąjį kalbėjimo su vaiku stilių. Džiugu, kad šauniai susitvarkei su suicido rizika, laiku pastebėjai vaiko užuominas, nenuėjai šonu, bet labai aiškiai įvairiais būdais įvardinai vaikui, jog tai nėra išeitis. Puikiai nuėmei kaltę nuo vaiko dėl patirtų patyčių po nutekėjusio video, būtent to labiausiai ir reikėjo. Kad dar labiau sustiprintum supratimą, jog ir be savižudybės yra išeičių, galima vaikui įvardinti, kad niekas neturi teisės platinti jo video, atvaizdo be jo paties ir jo tėvų sutikimo, tai suteiktų vaikui dar daugiau pasitikėjimo ir drąsos. 