Jautrus ir empatiškas pokalbis. Formuluoji tinkamus, svarbius klausimus. Pavyko kiek labiau panagrinėti situaciją, pasikalbėti apie jausmus. Verta pasikalbėti ir apie santykius su mama, su sese, net pačiu tėčiu (ypač, kai negeria, ar anksčiau). Svarbu, kad pasiteiravai, ar nėra fizinio smurto, tačiau, kai mergaitė pasako, kad kartais trenkia mamai, verta paklausti, kaip ji dėl to jaučiasi, kaip reaguoja. Norėjosi kiek daugiau vaiko patiriamų jausmų, noro padėti tėčiui natūralizavimo, priėmimo. Vaikas minėjo, kad jai gėda dėl to, tai irgi svarbu natūralizuoti, o ne stengtis nuneigti, kad tai nėra gėda. Tinkamai nubrėžei ribą, kad ne vaiko galioje išspręsti sunkumą, nuėmei atsakomybę, tačiau neskubėk diagnozuoti alkoholizmo, verčiau sakyti "panašu, jog tavo tėtis priklausomas nuo alkoholio". Svarbu, kad ieškojai atramų, kas jai padeda išbūti, vėliau pasiūlei PVL. Atramos yra ne tik hobiai, tačiau ir žmonės (vaikas užsiminė draugus), galbūt yra ir kitų suaugusiųjų. Sėkmės toliau!