Pokalbio metu vartojai daug atvirų klausimų ir pasitikslinimų. Pokalbio pradžioje paprašei vaiko papasakoti plačiau apie tai, kas jį neramina, tada buvo daug klausimų, kurie struktūravo ir tikslino vaiko situaciją. Labai gražiai stengeisi palaikyti vaiką vartodamas tokius atspindėjimus kaip „girdžiu, kad įdedi daug darbo“, „atsakingai į tai žiūri“. Nebijok ilgesnio pokalbio, tikiu, kad šiuo metu norisi kažkaip greičiau surasti kas galėtų padėti vaikui, tačiau vienas būdas gali ir nesuveikti, todėl svarbu padėti vaikui paieškoti kuo daugiau alternatyvų vartojant tokius klausimus kaip „o kas dar galėtų tau padėti?“, „ką anksčiau darydavai kai tau nesisekdavo?“, „kokių dar žinai būdų pagerinti savo pažymius?“. Vaikas dalinosi, kad jam nesiseka ir jis pasimetęs, tėvai ant jo pyksta ir pan., todėl svarbu vaikui parodyti, kad jį girdi, kaip pavyzdžiui „tikiu, kad tau nelengva kai tėvai tavęs nesupranta“, „tikiu, kad gali būti sunku susikaupti mokslams, kai aplink gauni daug spaudimo“. Puiku,