Užduodi daug atvirų klausimų, tačiau labai padėtų pačiai susidėlioti atsakymą, dėl ko skambina, jei dažniau apibendrintum. Šiame pokalbyje aktualesnis merginos sunkumas buvo susipykimas su tėvais, o jau valgymo dalykai pasirodė vėliau. Tačiau pokalbyje su tavimi tarsi atsikartojo panašus modelis kaip skambinančioji pykosi su tėvais, tu irgi daugiau užsifiksavai už valgymo problemų ir truputį praklausei, kad stiprius jausmus sukėlė konfliktas. Ir ji norėjo kalbėti "kaip susitaikyti"  todėl labai nenoriai tau kažką atsakinėjo apie valgymą. Kadangi mes teikiame emocinę paramą, kuri orientuota labiau į momentinį sunkumą, tai šiame pokalbyje būtų padėję jei tu būtum daugiau fiksavusis į merginos "užsakymą", o valgymo sutrikimą palietusi tik tokiu kampu, kad "tavo tėvai nerimauja dėl tavo valgymo ir net nori, kad tu pasikonsultuotum su specialistu, atrodo valgymo tema sukelia daug įtampos namuose". 