Šiltas vaiko priėmimas, didelė empatija, padrąsinimas dalintis, nuoširdus noras suprasti, kas konkrečiai neramina, gili situacijos analizė, atviri klausimai, natūralumas (tavo laiku įterpti juoktelėjimai, mažybiniai žodelyčiai) – viskas buvo šiame pokalbyje. Sveikinu, Aušra! Atkreipčiau dėmesį į daugybinius klausimus, kuriuos kartais pavartodavai. Kiekvienas atskirai jie padeda vaikui kalbėti, tačiau suplakti į vieną, ilgą sakinį, gali sutrikdyti skambinantįjį. Taip pat savimi nepasitikinčiam vaikui svarbu išgirsti padrąsinančių žodžių, tad jam paminėjus, kad „aš sau nerandu gerų žodžių“, verta padėkoti, kad išdrįso paskambinti (ką tu taip puikiai padarei pokalbio pradžioje!), kad dalinasi savo išgyvenimais, ir atkreipti dėmesį, kad jums abiem jau kurį laiką puikiai sekasi kalbėtis. Ačiū už gražų pokalbį.