Labai ramiai pradėjai pokalbį, paaiškinai, kad VL vaikas gali kalbėti apie savo rūpesčius. Smagu, kad pokalbio metu pavyko uždavinėti atvirus klausimus. Puikiai ir laiku buvo panaudoti atspindėjimai "natūralu, girdžiu, kad baugu". Šaunu, kad perklausi vaiko pasitikslini. Kai pokalbio metu vaikas bando kalbėti apie savo draugą ar draugę, labai svarbu nepamiršti ir skambinančio vaiko, nepamiršti patyrinėti, kuo jam tai svarbu kalbėti apie savo draugą, kas jam kelia nerimą, kaip jis dėl to jaučiasi. Taip pat tokiuose pokalbiuose labai svarbus palaikymas, pabuvimas su vaiku, tyrinėjimas, kas jam kelia didžiausią nerimą. Kad pokalbiai nebūtų vien klausimai ir atsakymai, pasistenk panaudoti daugiau klausimų apie jausmus, leisk vaikui išsakyti, kaip jis jaučiasi, neskubėk ieškoti sprendimų. Tikiu, kad pamažu tavo pokalbiai bus jautrūs ir išsamūs. Ačiū tau ir sėkmės kituose pokalbiuose. 