Pradėjai šiltai ir drąsindama mergaitę atsiverti. Aiškinaisi kokią prievartą patyrė mergaitė. Pokalbyje buvai taip, kaip vaikui reikia, jo neskubindama. Leidai  mergaitei kalbėti ir pasakoti. Išgirdusi užuomenas apie savižudybę, vertinai riziką. Tyrinėjant prievartą dar būtų gerai įvertinti sveikatos būklę šiuo metu. Taip pat reaguojant į užuomenas irgi galime iš karto informuoti, kad savižudybė nėra išeitis. Dar tokiame pokalbyje svarbu neaštrinti sunkių vaiko jausmų išsireiškimais "tokiuose metuose, tokia patirtis..". Kai vaikui nelengva tai gali dar pasunkinti jo emocinę būseną. Taip pat tokiame pokalbyje svarbu nuimti vaiko kaltę. Ir dar šiame pokalbyje būtų vertinga atsisakyti klausimo "Ar tėvai tave myli?". Daugiau stengiamės klausti apie vaiko jausmus, nebent būtų tema apie kito žmogaus jausmus jam. Pokalbyje tikrai buvo labai gražių ir šiltų atspindėjimų ir supratimo išsireiškimų. Ačiū tau už pastangas ir linkiu sėkmės kituose pokalbiuose. 