Esi empatiška, jaučiasi didelis rūpestis vaiku. Girdi ir atspindi vaiko jausmus. Gerai ir tai, kad tiksliniesi situacijos detales, taip leisdama ir sau labiau suprasti situaciją ir vaikui pasijusti išgirstam. 
Tobulinti reikėtų situacijos analizę, t.y. visapusiškai išnagrinėti situaciją, aiškiau užduoti klausimus. Užduoti po vieną klausimą, neužversti vaiko klausimais, stengtis kuo aiškiau jį suformuluoti, nesuvelti, vengti uždarų klausimų. Kadangi vaikas yra stipriai pasimetęs ir abejoja savo orientacija, išbūti su vaiko jausmais, ne tik atspindėti, bet ir klausti apie juos, rodyti gilesnį supratimą. Taip pat reikėtų vengti teikti siūlymus vaikui, stengtis jo paties išklausti apie jam tinkamiausius sprendimo būdus.