Pokalbyje iš tavęs sklinda didelis palaikymas vaikui, pozityvumas, energija. Puikiai formuluoji tiek klausimus, tiek savo sakinius, išgaudai iš vaiko žodžių bet ką, už ko galima kabintis poziytvumo link. Vis tik kviečiu kiek atkreipti dėmesį į savo kalbėjimo tempą, nevengti pauzių, kad vaikas spėtų išsakyti viską, kas jo širdy, kad ir tu pati išgirstum detales, kurios gali būti reikšmingos. Emocinė parama nėra vien apie pozityvumą, labai svarbu išbūti su vaiku jo jausmuose, išgyvenimuose, nebėgti nuo jų ten, kur galbūt bus lengviau. Puiku, kad aiškiai nuėmei kaltę bei atsakomybę nuo vaiko dėl tėvų priklausomybių, skatinai labiausiai galvoti apie rūpinimasi savimi. Tuo pačiu svarbu nenuneigti, kad tėvai yra itin svarbūs vaikų gyvenime ir visiškai natūralu, kad kyla tiek daug sunkių išgyvenimų dėl jų elgesio.