Tau teko sunki užduotis pirmajai pradėti nekonsultacinius pokalbius. Natūralu, kad tai sukėlė pasimetimą pirmame pokalbyje, kai agresyviam vaikui užsipuolus pradėjai teisintis ir „ieškoti žodžių kišenėje“. Antrame, seksualinio pobūdžio pokalbyje jauteisi tvirčiau. Paaiškinai vaikui kam skirta Vaikų linija. Pavyko išlaikyti ramų balso toną ir nepasiduoti provokacijoms. Manipuliaciniame pokalbyje bandei suprasti ir išklausyti vaiką, nubrėžti pokalbio ribas. Pokalbyje, kai vaikas kartojo tavo žodžius, aiškiai tai įvardijai ir mėginai užmegzti kontaktą. Linkiu labiau pasitikėti savo jėgomis.