Pokalbyje stengeisi atspindėti vaiką, aiškintis situaciją ir ją analizuoti, taip pat šiek tiek ir tyirnėti vaiko jausmus. Bandei vaiką informuoti, kad tai, kas vyksta yra neleistina. Ateityje siūlyčiau vengti žodžių „tai yra blogai/gerai“ – tai nurodo moralinį vertinimą, kuris yra susijęs su konsultanto pažiūrom. Geriau vaiką informuoti, jog „tai yra nusikaltimas ir tavo patėvis neturi teisės šitaip elgtis su tavimi“. Pokalbiuose su vaiku stengiamės būti „čia ir dabar“, rodyti palaikymą ir aiškintis situaciją, jausmus –tad ypač pradžioje nereikėtų ieškoti kitų žmonių, kurie gali padėti vaikui – tai gali tik nutraukti kontaktą su vaiku, kadangi paliudija, jog mes vengiame padėti vaikui ir jis turi ieškoti paramos kitur.