Šaunu, kad tokiame sunkiame pokalbyje stengeisi išbūti, neskubėti, geriau suprasti merginą, sužinoti kaip ji jaučiasi. Kelis kartus priminei, kad ji nėra kalta dėl to kas jai nutiko, tik norėjosi, kad labiau užakcentuotum, kad tai ką jai padarė yra nusikaltimas ir vaikinas gali būti baudžiamas. Pokalbyje stengeisi labai atsargiai aiškintis situaciją, bet buvo nelabai aišku kaip mergina suprato, kad ją išprievartavo, ką ji laiko išprievartavimu. To paklausti galėjai paaiškindamas, kam tau to reikia: "suprantu, kad yra sunku kalbėti apie išprievartavimą, bet kad galėčiau tave geriau suprasti, gal gali papasakoti kas tau nutiko?“, „Sakai, kad tave išprievartavo, gal galiu paklausti kas tau nutiko?/ką tu laikai išprievartavimu?“. Taip pat, pokalbyje visai nepasiteiravai apie merginos fizinę sveikatą, ar nereikia jos nukreipti pas medikus. 