Noriu pasidžiaugti, kad pokalbis turėjo visus svarbiausius elementus, reikalingus emocinės paramos teikimui: empatija, atspindėjimai, jausmų natūralizavimas, situacijos analizė, derinama su jausmų tyrinėjimu, išlaikyta pokalbio struktūra ir nenuskubėta prie sprendimų. Verta atkreipti dėmesį į kai kurių klausimų formulavimą, pvz merginai sakei "Baimė, kad tave gali įžeidinėti - kaip taip yra, kad tu taip galvoji?". Paprasčiau ir šilčiau skambėtų tiesiog klausimas "Kokia patirtis kelia įžeidinėjimų baimę?". Iš principo tavo formuluojami klausimai atviri, tiesiog kai kurie jų kartais keistai nuskamba. Situaciją bei jausmus galėjai panagrinėti dar giliau - išsiaiškinti, ką mergina jaučia vaikinui, koks jų bendravimo statusas šiuo metu, kokia buvo vaikino reakcija į gautą vaizdo įrašą ir t.t. Žinau, kad situacijos analizė yra pagrindinis tavo iššūkis, tad nesustok stengtis, tau pavyksta vis geriau. 