Supervizijų eigoje jautėsi, kad reaguoji į išsakytą grįžtamąjį ryšį tiek tau, tiek tavo kolegoms ir iš karto pradedi taikyti padedančią pokalbio struktūravimo techniką - ribų nustatymą, atvirą išsakymą, kaip jautiesi, kai vaikas kalba nemalonius dalykus ar tiesiog tave atkartoja, pagarbų atsisveikinimą. Pokalbyje apie oralinį seksą jautiesi kiek pasimetimas, tokio pobūdžio skambučiuose neretai pavyksta užmegzti tikrą kontaktą su vaiku ir tęsti pokalbį jau kaip konsultacinį lytiškumo tema. Tais atvejais, kai vaikas primygtinai prašo informaicjos apie konsultantą, iš pradžių verta pasidomėti, kuo vaikui svarbi ta informacija, neužsisklęsti iš karto į neigiamus atsakymus (nesakysiu vardo ir pan.). Ateityje linkiu drąsiai brėžti ribas, bandyti užmegzti kontaktą su vaiku, o to nepavykus, neuždelsti atsisveikinti.