Kaip visada, pokalbyje esi labai empatiška, linkusi padėti. Iškart pradėjai tyrinėti situaciją atvirais klausimais (“o kaip jūs vienas kitą suradot?/kiek laiko bendraujate? Kas tame video ir nuotraukose yra?”) Labai svarbu nuraminti vaiką ir nuimti nuo jo kaltę, ypač tada kai girdime, kad vaikas išsigandęs ir vadina save “kvaila/durna”. Puiku, kad vaikui paaiškinai, kad be jo sutikimo negalima platinti jo nuotraukų. Tuo pačiu, džiaugiuosi, kad atreagavai į tai, kad to vaikino amžius sukėlė vaikui nerimą, galima būtų labiau pasigilinti kas tą nerimą kelią, kokios abejonės kyla. Pritrūko pačio vaiko suieškotų alternatyvų, suprantu, kad norisi padėti, bet rekomenduočiau tik išsiaiškinus viską, ką pats vaikas gali padaryti pateikti savo pasiūlymus, arba informuoti kur vaikas gali kreiptis. Tikrai jaučiasi, kad moki kalbėti su vaiku, moki suprasti ir paklausti labai gerų klausimų, dar šiek tiek ir būsi puiki Vaikų linijos konsultantė. :)