Viso pokalbio metu išlaikei empatišką balsą, turi gražių formuluočių. Pokalbio pradžia buvo tikrai nebloga, tačiau per mažai pasiaiškinai situaciją. Norėjosi, kad daugiau panagrinėtum alternatyvas. Pokalbio metu dar buvo galima aptarti, kokioje platformoje yra įdėtas video, kaip merginai sekasi gyventi, po to kai video buvo paskelbtas viešai, ką bandė daryti, kad video būtų panaikintas ir pan. Puiku, kad palaikei ir leidai merginai suprasti, kad niekas neturi teisės su jos atvaizdu elgtis kaip panorėjęs, tačiau pokalbis labai kryptingai pasisuko link policijos. Stenkis vengti užduoti klausimus, kurie skamba kaip spėliojimai. Leisk vaikui pačiam pasisakyti ir neužbėk į priekį su savo spėjimais. Taip pat labai mėgsti formuluotę "tu sakai...". Ją galima pakeisti "iš to ką pasakoji, galima suprasti...", "galiu įsivaizduoti, kaip tau sunku/liūdna/neramu dėl ...", "natūralu, kad patiriant smurtą/patyčias/pamačius įkeltą video gali kilti pyktis/nerimas/baimė ir pan." Sėkmės!