Visų trijų pokalbių metu empatišku reagavimu bandei užmegzti kontaktą su vaikais, ieškojai būdų, kaip geriau reaguoti į vaiko išdykaujančius ar manipuliuojančius pasisakymus. Vis tik vaiko atkaklumas kartais išmušdavo iš vėžių ir jausdavosi, jog sunku pokalbio kontrolę ir struktūravimą perimti į savo rankas. Išdykaujančių ar agresyviai nusiteikusių vaikų pokalbiuose, kai jauti, kad vaikas tavęs negirdi/nenori girdėti, gali drąsiai mandagiu būdu pokalbį baigti ir nesivelti į tolimesnius klausimų uždavinėjimus. Manipuliuojančio skambučio atveju nebūtina iš karto vaikui nurodyti VL taisyklių, nes tai nepadeda užmegzti artimesnio kontakto ir ryšio su vaiku, tarsi pastato tarp jūsų barjerą. Kai vaikas siekia išsiaiškinti ir kalbėtis tik su konkrečiu konsultantu, paprastai vaiką patikiname, kad visi VL konsultantai yra profesionalūs, laikosi konfidencialumo ir yra pasiruošę išklausyti.