Šauniai susitvarkei su tikrai nelengvu pokalbiu. Atidžiai nagrinėjai situaciją, suteikei vaikui daug palaikymo, prakalbinai ir girdėjai merginą, tinkamai atspindėjai, darei prasmingas pauzes - pavykęs pokalbis! Pokalbis galėjo būti šiek tiek gilesnis, jei būtum labiau akcentavusi tai, ką sako mergina apie vis dar tik įtariamą ligą (girdžiu, kad bus daromi papildomi tyrimai, nes vėžį tau dar tik įtaria?). Taip pat pokalbį labiau įsiūbuoti galėjo drąsesnis situacijos tyrinėjimas, pvz., Ką tu žinai apie vėžį? Koks gydymas tau būtų atliekamas, jei diagnozė pasitvirtintų? Ką apie tai mano gydytojai? Tikiu, kad pati pajutai ir supratai, jog tokios situacijos gali kelti bejėgiškumo jausmą, tačiau svarbu prisiminti, kad kartais viskas, ką konsultantas gali padaryti – tiesiog pabūti kartu. Sėkmės!